
[bookmark: _GoBack]A MOOC fejlesztés alprojekt célja a projektben a két e-learning kurzus létrehozása és kipróbálása a két célcsoport, a középiskolai nyelvtanárok és a nyelvtanulók körében. Az egyik MOOC hosszútávú célközönsége a hazai középiskolások, akik B2 szintre szeretnék nyelvtudásukat fejleszteni, ezzel felkészülve a felsőoktatási tanulmányaikra és a felsőokatásba való belépésre. A másik kurzus célközönsége a hazai közoktatásban dolgozó nyelvtanárok, akik saját szakmai gyarkolatukat szeretnék fejleszteni. Mindkét MOOC nyelve magyar, de gyakorlati ötleteket, mintákat, javaslatokat ad négy idegen nyelvet (angol, német, francia, olasz) tanuló, illetve tanító résztvevőknek. A távoktatási képzések használatára képzést tartunk a nyelvtanároknak és a nyelvtanulóknak is, előbbieknek az ELTE-n, utóbbiaknak a partnerintézményekben.
A fejlesztői munka 2018 novemberében elindult egy munkacsoport létrehozásával, melyben a projekt négy célnyelvének képviselői (nyelvenként legalább 2 fő) működnek közre. Az alprojekt időterve alapján a két modul kipróbálásra alkalmas változata 2018 júniusára készül el. Ekkor megkezdődik a kipróbálás minél szélesebb körű megvalósítása mindkét célcsoportban. A tapasztalatok alapján és eredményeképpen 2019 tavaszán kerülnek a modulok végleges formájukba.
A fejlesztők a munka első lépéseként egy elméleti és két gyakorlati alkalom során megismerkedtek a Canvas keretrendszer használatával. A két kurzus részére létrehoztuk a Canvas kurzusokat, mindkét kurzusba felvettük a fejlesztőket oktatói jogosultsággal, amellyel tudják szerkeszteni a kurzusokat. Minden résztvevő szakember a tanárképzés és az idevágó tartalmak jeles képviselője.
A diákoknak szóló tananyag 6 modulból áll, egy modul elvégzésére 2 hét áll rendelkezésre. A modulok általános bevezető részei magyar nyelvűek lesznek, mindegyik modulhoz tartozni fog 4 nyelven kiegészítő gyakorló tananyag. A tananyag tartalmaz szöveges, képi, és videó anyagokat is, és sokszínű értékelési formákat (önellenőrző tesztek, felmérések, társértékelés, stb).
A MOOC a Canvas keretrendszert fogja használni. Egy modult a résztvevők 4-5, de maximum 6 óra alatt tudnak teljesíteni.
A modulok tervezett témája és felépítése: 
	
	Téma

	Bevezető modul
	Online tanulás módszertana,  
- a MOOC ismertetése, 
- a kurzus elvégzésének feltételei 
- érettségi feladattípusok és háttérismeretek
- előzetes tudásfelmérés

	1. modul
	Olvasott szövegértés

	2. modul
	Hallott szövegértés 

	3. modul
	Beszédkészség fejlesztése

	4. modul
	Íráskészség fejlesztése

	5. modul
	Nyelvhelyesség és nyelvhasználat

	6. modul
	Közvetítés – fordítás 



A nyelvtanároknak szóló tananyag 6 modulból áll, egy modul elvégzésére 2 hét áll rendelkezésre. A modulok általános bevezető részei magyar nyelvűek lesznek, mindegyik modulhoz tartozni fog 4 nyelven kiegészítő gyakorlati tananyag. 
A modulok tervezett témája és felépítése: 
	
	Téma

	Bevezető modul
	Online tanulás módszertana,  
- a MOOC ismertetése, 
- a kurzus elvégzésének feltételei

	1. modul
	Nyelvtanulási elméletek gyakorlati alkalmazása

	2. modul
	Motiváció és demotiváció. Értékelés

	3. modul
	Önképzés: Önálló nyelvtanulási stratégiák, Life Long Learning, Módszertani önképzés 

	4. modul
	Differenciálás

	5. modul
	A célnyelvi kultúrák

	6. modul
	SNIs nyelvtanulók (dyslexia, szorongás, viselkedészavarok, memória zavarok, stb)



A távoktatási tartalmak kidolgozásához, kipróbálásához és tényleges felhasználásához a projekt keretében informatikai eszközbeszerzést tervezünk.
Összeállította: Tartsayné dr. Németh Nóra
Budapest, 2019. március 26.

